ไต้หวันปรับคาดการณ์จีดีพีปี 58 สูงกว่าคาด
สถาบันวิจัยเศรษฐกิจได้หวันปรับเพิ่มคาดการณ์การขยายตัวของผลิตภัณฑ์มวลรวมภายในประเทศ (GDP) ปีนี้เป็น 3.7% ในปีนี้ ซึ่งสูงกว่าที่คาดการณ์ไว้ก่อนหน้านี้ราว 0.03% เนื่องจากเศรษฐกิจโลกฟื้นตัวขึ้นอย่างต่อเนื่อง
24 เม.ย. 2558

สถาบันวิจัยเศรษฐกิจได้หวัน (TIER) ปรับเพิ่มคาดการณ์การขยายตัวของผลิตภัณฑ์มวลรวมภายในประเทศ (GDP) ในปีนี้ เป็น 3.7% ในปีนี้ ซึ่งสูงกว่าที่คาดการณ์ไว้ก่อนหน้านี้ราว 0.03% เนื่องจากเศรษฐกิจโลกฟื้นตัวขึ้นอย่างต่อเนื่อง อย่างไรก็ตาม ตัวเลข GDP ที่ปรับเพิ่มคาดการณ์แล้วนั้น ยังต่ำกว่า GDP ปี 2557 ซึ่งขยายตัว 3.74%
สถาบัน TIER ระบุว่าแม้เศรษฐกิจโลกมีแนวโน้มฟื้นตัวต่อเนื่อง แต่แนวโน้มเศรษฐกิจของไต้หวันยังคงได้รับผลกระทบจากปัจจัยที่ไม่แน่นอน เช่น ความเป็นไปได้ที่ธนาคารกลางสหรัฐ (FED) อาจปรับขึ้นอัตราดอกเบี้ย และการที่ไต้หวันเผชิญปัญหาขาดแคลนที่รุนแรงที่สุดในรอบหลายสิบปี
ทั้งนี้ รัฐบาลไต้หวันได้สั่งการให้พื้นที่ภาคเหนือของไต้หวัน ซึ่งรวมถึงเมืองเทาหยวน ซินชู และนิวไทเปซิตี้ ลดปริมาณการจ่ายน้ำ พร้อมกับปรับลดการจ่ายกระแสไฟที่ใช้ในภาคอุตสาหกรรม ซึ่งสถานการณ์เช่นกนี้อาจจะส่งผลกระทบต่อกิจกรรมทางเศรษฐกิจของไต้หวัน
นอกจากนี้ รายงานของ TIER ยังระบุว่า ยอดส่งออกของไต้หวันในเดือนมี.ค.ร่วงลง 8.88% เมื่อเทียบรายปี ขณะที่ผลผลิตภาคอุตสาหกรรมขยายตัว 5.73% ในไตรมาสแรก และยอดเกินดุลการค้าเพิ่มขึ้นกว่า 2 เท่า สู่ระดับ 1.34 หมื่นล้านดอลลาร์ สำนักข่าวซินหัวรายงาน
 
ที่มา: สำนักข่าวอินโฟเควสท์